প্রতিরক্ষামন্ত্রক
মুম্বাইয়ের নৌ- ডকইয়ার্ডে প্রতিরক্ষামন্ত্রী শ্রী রাজনাথ সিংয়ের উপস্থিতিতে আইএনএস বিশাখাপত্তনমকে নৌ বাহিনীর হাতে তুলে দেওয়া হয়েছে
দেশীয় প্রযুক্তিতে তৈরি এই যুদ্ধজাহাজে ক্ষেপণাস্ত্র ধ্বংসকারী যন্ত্র ছাড়াও রয়েছে আধুনিক মানের স্বয়ংক্রিয় অস্ত্র এবং রেডার
প্রতিরক্ষা মন্ত্রী একে ভারতের ক্রমবর্ধমান সামুদ্রিক দক্ষতার প্রতীক হিসেবে উল্লেখ করেছেন
নতুন দিল্লি, ২১ নভেম্বর, ২০২১
উল্লেখযোগ্য বিষয় সমূহ-ভারতীয় নৌবাহিনীর যুদ্ধজাহাজ বিশাখাপত্তনমকে জাতীয় স্বার্থে সমুদ্র উপকূলে নিরাপত্তার কাজে ব্যবহার করা হবেএটি 'মেক ইন ইন্ডিয়া, মেক ফর দ্যা ওয়ার্ল্ড' অর্জনের দিকে একটি বড় পদক্ষেপরাষ্ট্রায়ত্ত সংস্থার সঙ্গে বেসরকারি উদ্যোগের যৌথভাবে জাহাজ তৈরির হাব হিসেবে ভারতকে গড়ে তোলা হবেভারতীয় নৌবাহিনীর প্রাথমিক উদ্দেশ্যই হচ্ছে ভারত- প্রশান্ত মহাসাগরীয় অঞ্চল সুরক্ষিত রাখাআমরা একটি নিয়মমাফিক ভারত- প্রশান্ত মহাসাগরীয় অঞ্চল কল্পনা করি যেখানে যোগদানকারী সমস্ত দেশের স্বার্থ সুরক্ষিত হয়স্থিতিশীলতা এবং অর্থনৈতিক অগ্রগতির জন্য নৌ চলাচলের নিয়ম ভিত্তিক স্বাধীনতা ও সমুদ্র পথের নিরাপত্তা আবশ্যক
মুম্বাইয়ের নৌ-ডকইয়ার্ডে আজ এক অনুষ্ঠানে প্রতিরক্ষামন্ত্রী শ্রী রাজনাথ সিংয়ের উপস্থিতিতে পি-১৫বি স্টিলথ গাইডেড ক্ষেপণাস্ত্র ধ্বংসকারী যুদ্ধজাহাজ আই এন এস বিশাখাপত্নামকে ভারতীয় নৌ বাহিনীর হাতে তুলে দেওয়া হয়েছে।
ভারতীয় নৌবাহিনীর অভ্যন্তরীণ সংস্থা ডাইরেকটোরেট অফ নাভাল ডিজাইন দেশীয়ভাবে এরকম চারটি বিশাখাপত্তনম শ্রেণীর জাহাজের নকশা তৈরি করেছে। তার প্রথমটি আজ নৌ বাহিনীর হাতে অর্পণ করা হয়েছে। এই জাহাজটি নির্মাণ করেছে মুম্বাইয়ের মাজাগণ ডক শিপ বিল্ডার্স লিমিটেড।
প্রতিরক্ষামন্ত্রী তাঁর ভাষণে উল্লেখ করেন যে, আইএনএস বিশাখাপত্তনমকে দেশের সামুদ্রিক দক্ষতার প্রতীক এবং প্রধানমন্ত্রীর 'মেক ইন ইন্ডিয়া, মেক ফর দ্যা ওয়ার্ল্ড' এই দৃষ্টিভঙ্গি অর্জনের ক্ষেত্রে একটি বড় মাইলফলক হিসেবে চিহ্নিত করা হয়েছে। তিনি বলেন, এই জাহাজটি প্রাচীন এবং মধ্যযুগীয় ভারতের সামুদ্রিক শক্তি, জাহাজ নির্মাণের দক্ষতা এবং গৌরবময় ইতিহাসের স্মারক হিসেবে বিবেচিত হয়ে রয়েছে। আধুনিক প্রযুক্তি এবং অস্ত্রে সজ্জিত এই জাহাজ সামাজিক নিরাপত্তা জোরদার করবে এবং জাতির স্বার্থ রক্ষা করবে বলে তিনি উল্লেখ করেন। প্রতিরক্ষামন্ত্রী এই জাহাজটিকে বিশ্বের অন্যতম উন্নত প্রযুক্তির ক্ষেপণাস্ত্র ধ্বংসকারী যুদ্ধজাহাজ হিসাবে বর্ণনা করেন।
কেন্দ্রীয় প্রতিরক্ষা মন্ত্রী ভারতীয় নৌবাহিনীর স্বনির্ভরতার প্রচেষ্টার প্রশংসা করে বলেন, ভারতীয় শিপ ইয়ার্ড থেকে ৪১ কি জাহাজ এবং সাবমেরিনের মধ্যে ৩৯ টিই নৌবাহিনীর বরাত দেওয়া। যা 'আত্মনির্ভর ভারত' গঠনের প্রতি তাদের প্রতিশ্রুতি প্রমাণ করে। তিনি দেশীয় বিমানবাহী জাহাজ 'আইএনএস বিক্রান্ত'-এর উন্নয়নকে আত্মনির্ভরতা অর্জনের পথে একটি গুরুত্বপূর্ণ মাইলফলক হিসেবে বর্ণনা করেন। এই বাহক যুদ্ধজাহাজটি ভারত মহাসাগর থেকে প্রশান্ত মহাসাগর এবং আটলান্টিক মহাসাগর পর্যন্ত আমাদের শক্তির বিস্তার লাভ করেছে। প্রতিবেশী রাষ্ট্রের সাথে বন্ধুত্ব এবং সহাবস্থানের চেতনায় সমুদ্র অঞ্চলে নিরাপত্তা বৃদ্ধির লক্ষ্যে প্রধানমন্ত্রীর দৃষ্টিভঙ্গিকে এগিয়ে নিয়ে যাওয়ার জন্য প্রতিরক্ষামন্ত্রী ভারতীয় নৌবাহিনীর প্রশংসা করেন।
আইএনএস বিশাখাপত্তনম যুদ্ধজাহাজটি ১৬৩ মিটার দীর্ঘ এবং ১৭ মিটার প্রস্থ। এটিকে ভারতে নির্মিত সবচেয়ে শক্তিশালী যুদ্ধজাহাজ হিসেবে বিবেচনা করা যেতে পারে। জাহাজটি চারটি শক্তিশালী গ্যাস টারবাইন দ্বারা চালিত হয়। এটি ৩০ নটিক্যাল মাইল গতি অর্জন করতে সক্ষম। এই জাহাজটি নির্মাণে ৩১৫ জন শ্রমিক সহায়তা করেছেন।
এদিনের অনুষ্ঠানে নৌবাহিনীর প্রধান অ্যাডমিরাল করমবীর সিং, সাংসদ শ্রী অরবিন্দ সাওয়ান্ত, ফ্লাইং অফিসার কমান্ডিং ইন চীফ ওয়েস্টার্ন নেভাল কমান্ড ভাইস এডমিরাল আর হরি কুমার, মাজাগণ ডক শিপ বিল্ডার্স লিমিটেডের চেয়ারম্যান ও ম্যানেজিং ডিরেক্টর অবসরপ্রাপ্ত ভাইস এডমিরাল নারায়ন প্রসাদ সহ প্রতিরক্ষা মন্ত্রকের পদস্থ আধিকারিকরা উপস্থিত ছিলেন।
CG/ SB
(Visitor Counter : 111